Description: Description: Grb_nik CRNA GORA

SKUPŠTINA OPŠTINE NIKŠIĆ

Broj:01-030-15/1

Nikšić, 20. 1. 2025. godine

**Z A P I S N I K**

Sa dvadesetpete sjednice Skupštine opštine Nikšić, održane 20. 1. 2025. godine.

Sjednica je održana u sali 1 Skupštine opštine Nikšić i počela je sa radom u 10.45 časova.

Sjednicu je otvorio predsjednik Skupštine Nikšić, Nemanja Vuković.

Na osnovu evidencione liste, predsjednik Skupštine je konstatovao da, na početku sjednice, prisustvuju 22 odbornika od ukupno 41 odbornika i da postoji kvorum za rad i punovažno odlučivanje.

Sjednici nijesu prisustvovali odbornici: mr Aleksandra Vujović, Nikola Vukotić, Momčilo Manojlović, Miodrag Davidović, Rajko Perović, Milivoje Zarubica, Dragoljub Ilić, Milutin Jovanović, Jelena Marković, Vesna Miljanić, Stevan Kilibarda, dr Nada Krivokapić, dr Jasmina Nikčević, mr Anđela Vojinović, dr Dejan Perović, Svetlana Lučić, Nikola Zirojević i Aleksa Kankaraš.

Odsustvo sa sjednice najavio je odbornik Milutin Jovanović.

Pored odbornika, sjednici je prisustvovao rukovodilac Službe za saradnju, poslove predsjednika i informisanje Marko Perućica i predstavnici medija.

Saglasno članu 69 Poslovnika o radu Skupštine opštine Nikšić, predsjednik Skupštine dao je na izjašnjenje Zapisnik sa 24. sjednice Skupštine opštine Nikšić, održane 26. i 27.12.2024. godine.

Skupština je sa 21 glasom „za“, bez glasova „protiv“ i bez „uzdržanih“ glasova, usvojila Zapisnik sa dvadesetčetvrte sjednice Skupštine opštine Nikšić, održane 26. i 27.12.2024. godine, bez primjedbi.

Predsjednik Skupštine je dao potrebna objašnjenja o predloženom dnevnom redu sjednice Skupštine i pojasnio da je sjednicu Skupštine sazvao u skladu sa članom 63 Poslovnika o radu Skupštine, po hitnom postupku, radi potrebe donošenja Odluke o utvrđivanju broja odbornika/ca u Skupštini opštine Nikšić.

Predsjednik Skupštine podsjetio da je u pripremi sjednice, održao sjednicu Kolegijuma na kojoj je dogovoren datum održavanja sjednice Skupštine kao i da predmet dnevnog reda sjednice Skupštine bude ova tačka dnevnog reda.

Skupština je sa 22 glasa „za“, bez glasova „protiv“ i bez „uzdržanih“ glasova, utvrdila sljedeći

D n e v n i r e d

Predlog odluke o utvrđivanju broja odbornika u Skupštini opštine Nikšić.

Takođe je podsjetio je da je nadležno radno tijelo Skupštine, Odbor za Statut i propise, prihvatio Predlog odluke o utvrđivanju broja odbornika u Skupštini opštine Nikšić i predložio Skupštini da isti usvoji.

Uvodno izlaganje, povodom ove tačke dnevnog reda, imao je Marko Perućica rukovodilac Službe za saradnju, poslove predsjednika i informisanje Marko Perućica.

Pretresa nije bilo, pa se prešlo na glasanje.

Skupština je sa 22 glasa „za“, bez glasova „protiv“ i bez „uzdržanih“ glasova donijela

Odluku

o utvrđivanju broja odbornika/ca u Skupštini opštine Nikšić

Pošto je Skupština završila rad po utvrđenom dnevnom redu, predsjednik Skupštine zaključio je sjednicu u 11.00 časova.

Sekretarka Predsjednik

Ivana Šljukić, s.r. Nemanja Vuković, s.r.